Το Στήσιμο (ταινία)

Το Στήσιμο (αγγλικά The Set-Up) είναι ένα φιλμ νουάρ αμερικανικής παραγωγής 1949 σε σκηνοθεσία Ρόμπερτ Γουάις. Πρωταγωνιστούν ο Ρόμπερτ Ράιαν και η Ωντρέι Τότερ.

Υπόθεση 
Ο Μπιλ Τόμσον, γνωστός με το παρατσούκλι "Στόκερ", είναι ένας 35χρονος μπόξερ που βρίσκεται στο τέλος της καριέρας του. Ο Μανάτζερ του Τίνι. Θα πάρει χρήματα από το αφεντικό της μαφίας για να χάσει ο Στόκερ τον επόμενο αγώνα. Δεν θα ενημερώσει όμως γι' αυτό τον Στόκερ, καθώς είναι σίγουρος ότι σε κάθε περίπτωση ο Στόκερ δεν θα μπορέσει να αντιμετωπίσει τον νεαρό και καλύτερο αντίπαλο του "Τίγρη" Νέλσον.

Ταυτόχρονα, ο Στόκερ προσπαθεί να πείσει την σύζυγό του Τζούλι, να συνεχίσει την καριέρα του, επειδή αισθάνεται αρκετά καλά παρά την ηλικία του. Η Τζούλι, που τον υποστήριζε μέχρι στιγμής σε όλη την καριέρα του, θέλει να σταματήσει και γι' αυτό αποφασίζει να μην παρακολούθησει τον αποψινό αγώνα λεγόντας στον Στόκερ ότι έχει πονοκέφαλο και δεν θα μπορέσει να παρευρεθεί.

Ο αγώνας θα ξεκίνησει και κατά την διάρκεια του 4ου γύρου, ο Τίνι θα ενημερώσει τον Στόκερ ότι ο αγώνας είναι στημένος και θα πρέπει να χάσει από τον αντίπαλο του, Τίγρη Νέλσον, λεγόντας του ότι από πίσω βρίσκεται ο Λιτλ Μπόι, ένας αδίστακτος γκάνγκστερ. Ο Στόκερ όμως αρνείται να το κάνει και προς έκπληξη όλων κερδίζει τον αγώνα.

Κατά την έξοδο του από την αρένα, ο Στόκερ θα δεχθεί επίθεση από τους μπράβους του Λιτλ Μπόι, οι οποίοι θα πάρουν ένα τούβλο και θα του σπάσουν το δεξί του χέρι ως αντίποινα γιατί δεν θέλησε να συνεργαστεί με την μαφία.

Η ιστορία κλείνει με την Τζούλι να συναντά τον Στόκερ καθώς μπαίνει στο δρομάκι και αυτός καταρρέει στα χέρια της. "Κέρδισα απόψε", της λέει. "Ναι", η Τζούλι του απαντά. "Κερδίσαμε και οι δύο απόψε."

Διανομή ρόλων  

 Ρόμπερτ Ράιαν ως Μπιλ "Στόκερ" Τόμσον
 Ωντρέι Τότερ ως Τζούλι Τόμσον
 Τζορτζ Τομπάιας ως Τίνι
 Άλαν Μπάξτερ ως Λιτλ Μπόι
 Γουάλας Φορντ ως Γκας
 Πέρσι Χελντ ως Ρεντ
 Χαλ Φίμπερλινγκ ως "Τίγρης" Νέλσον
 Ντάρυλ Χίκμαν ως Στανλέι
 Τζέιμς Εντουάρντς ως Λούθερ Χόκινς

Υποδοχή 
Η ταινία στη ιστοσελίδα κριτικών Rotten Tomatoes, έχει βαθμολογία έγκρισης σε ποσοστό 88%, με βάση 8 κριτικές και μέση βαθμολογία 9/ 10.

Παραπομπές

Εξωτερικοί σύνδεσμοι 
  
 

Αμερικανικές ταινίες
Αμερικανικές ασπρόμαυρες ταινίες
Ταινίες του 1949
Ταινίες σε σκηνοθεσία Ρόμπερτ Γουάις
Φιλμ νουάρ
Αγγλόφωνες ταινίες
Ταινίες παραγωγής RKO Pictures